OSP ปรับโครงสร้างถือหุ้นบริษัทย่อยเมียนมา รองรับแผนลุยกิจการขายส่ง
OSP ปรับโครงสร้างถือหุ้นบริษัทย่อยเมียนมา รองรับกิจการขายส่ง
OSP ปรับโครงสร้างถือหุ้นบริษัทย่อยเมียนมา รองรับกิจการขายส่ง
29 ต.ค. 2562

บริษัท โอสถสภา จำกัด (มหาชน) หรือ OSP ระบุว่า บริษัทได้บรรลุการเจรจาและการลงนามในสัญญากับ Loi Hein Company Limited (LH) ซึ่งเป็นผู้ร่วมลงทุนของบริษัท ในประเทศเมียนมา เพื่อปรับโครงสร้างการถือหุ้นและการโครงสร้างการบริหารธุรกิจในบริษัท โอสถสภา ลอย เฮง จำกัด (OSPLH) บริษัทย่อยที่บริษัท ถือหุ้น 51% ซึ่งดำเนินธุรกิจการจัดจำหน่ายสินค้าในประเทศเมียนมา เพื่อให้ OSPLH ยื่นขอใบรับรองการประกอบกิจการขายสินค้าประเภทขายส่ง (Wholesale) ในประเทศเมียนมาได้ตามที่กฎหมายกำหนด เพื่อเตรียมพร้อมต่อการปรับแผนการดำเนินธุรกิจใน OSPLH ในการจำหน่ายสินค้า (Trading Company) แทนการจัดจำหน่ายสินค้า (Distribution) ในประเทศเมียนมา
ทั้งนี้ บริษัทได้ดำเนินการ ดังนี้ เมื่อวันที่ 24 ตุลาคม 2562 OSPLH ได้จดทะเบียนเพิ่มทุนและทุนชำระแล้วเป็นจำนวนเงิน 5,000,000 ดอลลาร์สหรัฐอเมริกา โดย Osotspa Enterprises Singapore PTE. LTD. บริษัทย่อยที่บริษัท ถือหุ้น 99.98% ได้ดำเนินการเพิ่มทุนจดทะเบียนและทุนชำระแล้วเป็นจำนวนเงิน 4,590,000 ดอลลาร์สหรัฐอเมริกา หรือเทียบเท่าจำนวน 140,356,233 บาท และ LH ได้ดำเนินการเพิ่มทุนจดทะเบียนเป็นจำนวนเงิน 410,000 ดอลลาร์สหรัฐอเมริกา
โดยภายหลังการเพิ่มทุน OSPLH มีทุนจดทะเบียนเพิ่มเป็น 6,000,000 ดอลลาร์สหรัฐอเมริกา โดย OSP ถือหุ้น 8.5% , Osotspa Enterprises Singapore PTE. LTD.  ถือหุ้น 76.50% ขณะที่ LH ถือหุ้น 15% จากเดิมที่ OSP ถือหุ้น 51% และ LH ถือหุ้น 49%